armvectores/hy_wikipedia_2023 huggingface dataset:
Շապուհ Ամատունի (8-րդ դար)

Շապուհ Ամատունի (8-րդ դար - ոչ վաղ քան 790), հայ նախարար Արմինիա կուսակալությունում, Վասպուրական աշխարհի Արտազ գավառի տանուտեր, Համամ Ամատունու հայրը, Ամատունիների նախարարական տոհմից։


== Կենսագրություն ==
788 թվականին, նեղվելով արաբական գերիշխանությունից, իր որդու՝ Համամի հետ միասին, Վասպուրականի Արտազ գավառից (մասամբ՝ Այրարատից) 12 հազար հայ գաղթականների գլուխն անցած փորձում են գաղթել Բյուզանդիայի Խաղտիք (Խալդիա) բանակաթեմ, սակայն արաբները ընկնելով նրանց ետևից կրում են պարտություն։ Արաբական հալածանքներից խուսափող Համամ և Շապուհ Ամատունի իշխանները 789-790 թվականներին հաստատվում են Բյուզանդիայի Խաղտիք բանակաթեմում։ Բյուզանդիայի կայսր Կոստանդին VI-ի շնորհած Տամբար վայրում Համամ Ամատունի իշխանը հիմնում է Համամշեն (Համշեն) ավանը, որի անունով էլ կոչվել է գավառակը, իսկ հայ բնակչությունը՝ համշենցիներ (համշենահայեր, համշիններ)։ Քաջքար լեռան հյուսիսային լանջերի և շրջակա ձորերի հետ կազմել է Համշենի կիսանկախ իշխանության կորիզը։  


== Ծանոթագրություններ ==
Կովժիժա

Կովժիժա (ուկրաիներեն՝ Ковжижа), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Կովժիժա գյուղում բնակվում էր 213 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սադովոե (գյուղ, Աննինսկի շրջան)

Անվան այլ կիրառումների համար տե՛ս՝ ՍադովոեՍադովոե (ռուս.՝ Садовое), գյուղ Ռուսաստանի Վորոնեժի մարզի Աննինսկի շրջանի կազմում։
Բնակչությունը 2002 թվականին գրանցված տվյալներով կազմում էր 5081 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոնեցկի պատմագավառագիտական թանգարան

Դոնեցկի պատմագավառագիտական թանգարան (ռուս.՝ Донецкий историко-краеведческий музей), թանգարան ՌԴ Ռոստովի մարզի Դոնեցկ քաղաքում։ Ամբողջական անվանումը` «Դոնեցկի պատմագավառագիտական թանգարան» մշակույթի համայնքային բյուջետային հաստատություն։


== Պատմություն և նկարագրություն ==
Դոնեցկի պատմագավառագիտական թանգարանը բացվել է 2005 թվականի օգոստոսին Դոնեցկ քաղաքի 50-ամյակի առթիվ։ Քաղաքը հիմնադրվել է Դոնի կազակների կողմից 1681 թվականին` որպես Գունդորովսկայա ստանիցա։ 1955 թվականին ստացել է ժամանակակից անվանումը Սևերսկի Դոնեց գետի ափին գտնվելու պատճառով։

		
		
		
		
Դոնեցկ քաղաքի ամբողջ պատմությունն արտացոլվում է թանգարանում։
Դոնեցկի պատմագավառագիտական թանգարանը բաղկացած է 9 ցուցասրահներից, որոնցում հավաքված են Դոնի կազակներին պատկանած հինավուրց իրեր, լուսանկարներ, փաստաթղթեր, գրքեր, կենցաղային առարկաներ։
«Մարտական փառք» ցուցասրահը ծանոթացնում է Հայրենական մեծ պատերազմի ճակատներում կռված տեղացիներին, Աֆղանստանում զոհված զինծառայողներին։ Ցուցափեղկերում ներկայացված են լուսանկարներ, պարգևներ, փաստաթղթեր, անձնական իրեր և այլ առարկաներ։ 
«Կազակական կուրեն» և «Կազակական կենցաղ» ցուցասրահներում ներկայացված են XVIII դարի վերջի - XX դարի կեսի կազակական կենցաղի առարկաներ` խոհանոցային պարագաներ, աշխատանքի գործիքներ, ձեռքի ալրաղաց։ Հատուկ հետաքրքրություն է առաջացնում XIX դարի տնային ջուլհակահաստոցը։
«Տիեզերագնացություն» ցուցասրահը ներկայացնում է Դոնեցկի պատվավոր բնակիչ տիեզերագնաց Յուրի Վլադիմիրովիչ Ուսաչովին։ Դահլիճում ներկայացված են նրա անձնական իրերը` աշխատանքային հագուստը, սկաֆանդրը, սաղավարտը և այլն։ Յուրի Ուսաչովը կատարել է տիեզերական չորս թռիչք։ Նա Ռուսաստանի Դաշնության հերոս է։
Քաղաքի արդյունաբերությունը, նրա ծագման, զարգացման պատմությունը և ծաղկումը ցուցադրվում են «Մեքենաշինություն», «Թեթև արդյունաբերություն», «Ածխային արդյունաբերություն» ցուցասրահներում։
«Դոնի երկրամասի բնությունը» ցուցասրահում ցուցադրվում են կենդանիների` աղվեսի, նապաստակների, ջրարջանման շան, ոզնու խրտվիլակներ։ Թռչուններից ներկայացված են բադերը, կտցարները, սպիտակ կարապները և այլն։ 
Նոր ցուցանմուշներին, ցուցահանդեսներին, հավաքածուներին Դոնեցկ քաղաքի բնակիչներն ու հյուրերը ծանոթանում են թանգարանի «Ցուցահանդեսային» սրահում։
«Ցուցահանդեսային» սրահում անցկացվում են թանգարանի զանգվածային միջոցառումները` ճանաչողական ժամերը, դասախոսությունները, թանգարանային դասերը, շնորհանդեսները, թեմատիկ և երաժշտական երեկոները։


== Հասցե ==
Թանգարանը գտնվում է հետևյալ հասցեով. 346330, ՌԴ, Ռոստովի մարզ, ք. Դոնեցկ, Խաղաղության պողոտա, 21։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Հղումներ ==
Քաղաք Դոնեցկ
Ռոստովի մարզի Դոնեցկի քաղաքի պատմական տեղեկանք
Գունդորովսկայա ստանիցա
Ուխտանգա (գետ)

Անվան այլ կիրառումների համար տե՛ս՝ Ուխտանգա (այլ կիրառումներ)Ուխտանգա (ռուս.՝ Ухтанга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 294 կմ հեռավորության վրա։ Գետի երկարությունը 16 կմ է։ Ակունքը գտնվում է ճահճուտներում, Տոտմից 25 կմ հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007995
Հիդրոլոգիական ուսումնասիրությունների կոդը - 103000799
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բարի Հովվի եկեղեցի

Բարի Հովվի եկեղեցի  (չինարեն՝  君王堂), Չինաստանի Շանհայ քաղաքում գտնվող կաթոլիկ եկեղեցի։


== Պատմություն ==
Բարի Հովվի եկեղեցին կառուցվել է ճիզվիտների կողմից 1933 թվականին Շանհայի անգլախոս բնակիչների համար։ Սկզբում Բարի Հովվի թեմը ղեկավարել են ճիզվիտները։ Փետրվարի սկզբին Շանհայում բնակվող ճիզվիտներն իրենց ջանքերն ուղղել են Ավրորայի համալսարանի կազմակերպմանը, ուստի 1951 թվականի փետրվարի 1-ին նրանք ծուխը փոխանցել են թեմական հոգևորականին։
1953 թվականի հունիսի 15-ին Բարի Հովվի ծխական քահանա Չժուշու Դեն և ծխական մի քանի քահանաներ ձերբակալվել են որպես «իմպերիալիստական լրտեսներ»։ 1953 թվականի հունիսի 17-ին մի խումբ հավատացյալներ բողոքի ակցիա են անցկացրել՝ կոչ անելով ազատ արձակել ձերբակալված կաթոլիկ հոգևորականներին։ Հոգևորականներին մեղադրանք է առաջադրվել օտարերկրյա պետությունների օգտին լրտեսության համար։ Դատից հետո ծխական քահանա Չժուշու Դեն բանտարկվել է, իսկ օտարերկրացի քահանաներն արտաքսվել են Չինաստանից։ Չնայած ծուխը մնացել է առանց հոգևորականների, ծխականները պարբերաբար հավաքվել են ժամերգությունների։ 1954 թվականի ապրիլին Շանհայում ձերբակալվել են Շանհայի եպիսկոպոսը և մյուս քահանաները, որոնք բնակվում էին այդ քաղաքում։
Մինչև 1966 թվականը, երբ Չինաստանում սկսվել է մշակութային հեղափոխությունը, Բարի Հովվի եկեղեցին շարունակել է գործել որպես Շանհայի միակ կաթոլիկ կրոնական հաստատություն։ 1966 թվականին տաճարը բռնագրավվել է իշխանությունների կողմից, և մինչև 1985 թվականն այն օգտագործվել է որպես մշակութային հաստատություն։ 1985 թվականին Բարի Հովվի եկեղեցին վերադարձվել է Շանհայի թեմին։ Ներկայում եկեղեցում պարբերաբար անցկացվում են կաթոլիկական ծեսեր չինարենով։


== Ծանոթագրություններ ==


== Արտաքին հղումներ ==
Թեմի պատմությունը (չին.)
Լաշուտինո (գյուղ, Սմոլենսկի շրջան)

Լաշուտինո (ռուս.՝ Лашутино), գյուղ Ռուսաստանի, Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իա Սավվինա

Իա Սավվինա (ռուս.՝ Ия Сергеевна Саввина, մարտի 2, 1936(1936-03-02), Վորոնեժ, ՌԽՖՍՀ, ԽՍՀՄ - օգոստոսի 27, 2011(2011-08-27), Մոսկվա, Ռուսաստան), թատրոնի և կինոյի խորհրդային և ռուսաստանյան դերասանուհի։ ԽՍՀՄ ժողովրդական արտիստ (1990 թ.)։ Սավվինան հայտնի դարձավ «Շնիկով տիկինը» (1960) ֆիլմում խաղացած գլխավոր դերի շնորհիվ։ Հետագայում նրան հռչակ բերեցին «Ասյա Կլաչինայի պատմությունը» (1966), «Ծառայում էին երկու ընկեր» (1968), «Ավտոտնակ» (1979) ֆիլմերում նրա ստանձնած դերերը։


== Ընտանիք ==
Առաջին ամուսինը - Վսեվոլոդ Միխայլովիչ Շեստակով (1927-2011), հիդրոերկրաբան, դերասան։
Որդին `Սերգեյը (ծնվ. 1957), ծնված Դաունի համախտանիշով, խոսում է օտար լեզուներով, նվագում է դաշնամուր, նկարիչ։
Երկրորդ ամուսինը- Անատոլի Իսահակովիչ Վասիլև (ծն. 1939 թ.), թատրոնի դերասան։


== Ծանոթագրություններ ==
Մոնտաներա

Մոնտաներա  (իտալ․՝ Montanera ), կոմունա Իտալիայում՝ Պիեմոնտ մարզի Կունեո գավառում։
Բնակչությունը 765 մարդ է (2008 թվականի տվյալներով)։ Բնակչության խտությունը 70 մարդ/կմ² է։ Տարածքը՝ 11 ։ Փոստային ինդեքս՝ 12040։ Հեռախոսային կոդ՝ 0171։
Բնակավայրի հովանավորն է համարվում սուրբ Մագնուսը Կունեոյից։ Տոնակատարությունը օգոստոսի առաջին կիրակի օրն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0171 798104


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հրանտ Գրիգորյան

Հրանտ Արամի Գրիգորյան (ապրիլի 13, 1919(1919-04-13), Սուխում, Սուխումի օկրուգ, Ռուսական կայսրություն - հունվարի 27, 1962(1962-01-27), Յակուտսկ, ՌԽՖՍՀ, ԽՍՀՄ), խորհրդային ժամանակաշրջանի հայ կոմպոզիտոր։ ՌԽՖՍՀ (1958) և Յակուտական ԻԽՍՀ (1957) արվեստի վաստակավոր գործիչ։


== Կենսագրություն ==
1952 թվականին ավարտել է Մոսկվայի կոնսերվատորիան։ 1953 թվականին տեղափոխվել է Յակուտիա, զբաղվել յակուտական երաժշտական ֆոլկլորի հավաքմամբ, մանկավարժական և ստեղծագործական գործունեությամբ։ 1956 թվականին Գրիգորյանի նախաձեռնությամբ Յակուտսկի երաժշտական ուսումնարանում ստեղծվել է տեսական ստեղծագործական բաժանմունք։ Գրել է ջութակի կոնցերտ (1954), «Տոնական Յակուտիա» օրատորիան (1955), սիմֆոնիա (1955), «Լոոկուտ և Նյուրգուսուն» քնարական օպերան (1958), «Հյուսիսի ծաղիկը» օպերետը (1961), «Երջանկության քարը» բալետը (1961), յակուտական թեմաներով երգեր։
Գրիգորյանի խմբագրությամբ հրատարակվել է յակուտական ժողովրդական երգերի երկու ժողովածու։


== Ծանոթագրություններ ==
Սաթի Սպիվակովա

Սաթի Սպիվակովա (Սաթենիկ Զարեհի Սահակյանց, հունվարի 7, 1962(1962-01-07), Երևան, Հայկական ԽՍՀ, ԽՍՀՄ), հայ դերասանուհի, աշխարհահռչակ ջութակահար Վլադիմիր Սպիվակովի կինը։


== Կենսագրություն ==
Սաթենիկ Սահակյանցը ծնվել է 1962 թվականի հունվարի 7-ին Երևանում, երաժիշտների ընտանիքում. հայրը հայ ջութակահար Զարեհ Սահակյանցն է, մայրը՝ դաշնակահարուհի Աիդա Ավետիսովան։ Սաթենիկը Երևանում ավարտել է երաժշտական դպրոց։ 1984 թ. ավարտել է Մոսկվայի Թատերական արվեստի պետական ինստիտուտը։
Ուսանողական տարիներին ծանոթացել է հայտնի ջութակահար և «Մոսկվայի վիրտուոզներ» նվագախմբի դիրիժոր Վլադիմիր Սպիվակովի հետ։ Հանուն ամուսնու թողել է դերասանական կարիերան. նրանք ունեն երեք դուստր՝ Կատյա, Տանյա, Աննա։
1992 թվականին՝ 30 տարեկանում, ավարտել է Սորբոնի համալսարանը, որտեղ սովորել է լեզվագիտություն և Ֆրանսիայի պատմություն։
Ռուսական Կուլտուրա հեռուստաալիքով վարել է «Սաթի Սպիվակովա. իմ պատմությունները» (ռուս.՝ Сати Спивакова. Мои истории), հաղորդաշարը, այնուհետև տեղափոխվել է Առաջին ալիք՝ հաղորդման վերնագիրը դարձնելով «Սաթի»։
2002 թվականին լույս է տեսել Սաթի Սպիվակովայի «Ոչ բոլորը» (ռուս.՝ Не всё) գիրքը։


== Ֆիլմագրություն ==
1980 – Լիրիկական քայլերգ – Մարիամ
1983 – Անուշ – Անուշ (երգում է Գոհար Գասպարյանը)
1986 – Օտար խաղեր – Աշխեն
2011 – Ռիտայի վերջին հեքիաթը – գլխավոր բժիշկ
2013 – Սալմայի նամակը
2013 – Արկղով աղջիկը


== Պարգևներ ==
Բարեկամության շքանշան (5 ապրիլի, 2013 թվական) – ազգային հեռուստառադիոհեռարձակման ու մշակույթի բնագավառում ունեցած մեծ ներդրման և բազմամյա բեղմնավոր աշխատանքի համար


== Ծանոթագրություններ ==


== Արտաքին հղումներ ==
«Մեր ժողովրդի ամենահզոր զենքը միշտ եղել է և կլինի հայկական ոգին»․ Սաթի Սպիվակովա
Իրական Դասական - Սաթի Սպիվակովա
Ժողովածու (4630)

Ժողովածու (4630), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4630 թվի տակ։ Ձեռագիրը գրվել է 15-րդ դարում՝ Ավետիս գրիչի կողմից։ Ստացողը եղել է Թամամը։ Գրված է թղթի վրա, որն ունի 15X11 չափս։ Ձեռագիրը կազմված է 43 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ գրչի՝ 4ա, 24ա, ստացողի՝ 39բ, հետագայի՝ 40ա(1696թ.), 42ա (1803թ.)թ։


== Բովանդակություն ==
Աղօթք,
Ի հարանց վարուց,
Խրատք,
Տեսիլ Գրիգոր Լուսավորիչ։


== Ծանոթագրություններ ==
Ռաս ալ-Այն (գյուղ)

Անվան այլ կիրառումների համար տե՛ս՝ Ռաս ալ-Այն (այլ կիրառումներ)Ռաս ալ-Այն կամ Ռաս էլ-Այն (արաբ․՝ رأس العين قبلي‎‎‎), գյուղ Սիրիայի Արաբական Հանրապետության Հալեպի մարզում՝ Եփրատ գետի արևելյան ափին։ Գտնվում է Հալեպ քաղաքի հյուսիս-արևելքում։ Ըստ Սիրիայի ազգային վիճակագրական գրասենյակի կատարած մարդահամարի տվյալների՝ բնակչությունը 2004 թվականի դրությամբ կազմել է 2581 մարդ։
1915 թվականի Մեծ եղեռնի ժամանակ Ռաս ալ-Այնում կուտակվել են արևմտյան Հայաստանի Սեբաստիայի (Սվազ), Դիարբեքիրի և Խարբերդի նահանգներից, այնուհետև Կոստանդնուպոլսից, Կիլիկիայից տեղահանված հայերը։ Տեղ է հասել բռնությամբ տեղահանվածների մոտ 10%-ը։ Ցրտի, քաղցի, համաճարակների հետևանքով Ռաս ալ-Այնում օրական մահացել է 500-600մարդ։
Նշելով, որ միայն 4 ամսում Ռաս ալ-Այնում մահացել է 13-14 հազար մարդ, տեղի գավառապետը խնդրել է դադարեցնել հայերի առաքումը։ Գաղթականների տեսչության ղեկավար Ա. Նուրին կարգադրել է ուժեղացնել գաղթականների հոսքը՝ պատճառաբանելով, որ համաճարակներից միաժամանակ կոչնչանան թուրքերի համար «վնասակար երկու տարրեր»՝ հայերը և արաբները։ Սիրիայի տարածքում, Ռաս ալ-Այնում հայերի առաջին խոշոր կոտորածը կազմակերպել է Վանի նախկին կուսակալ Ջևդեթ բեյը։ Նշանակվելով Ադանայի կուսակալ՝ Ջևդեթ բեյը 1916 թվականի փետրվարին ժամանել է բնակավայր և կարգադրել ոչնչացնել վրանաբնակ 50 հազար հայերին։ Հրամանը չկատարած գավառապետը հեռացվել է աշխատանքից, իսկ վերջինիս հաջորդողը մարտի 17-ին սկսել է տեղահանությունն ու կոտորածը։
Ընդհանուր առմամբ, Ռաս ալ-Այնում և շրջակայքում զոհվել է մոտ 70 հազար հայ։ Ըստ ցեղասպանության ականատես Արմին Վեգների վկայության, «հայերը մահանում էին աշխարհում եղած բոլոր մահերով»։ Բաղդադի կուսակալ Ս. Նըգիֆը, որը Ռաս ալ-Այնում տեսել էր հայերի նկատմամբ գործադրվող դաժանությունները, գրել է՝ «Հայ ժողովրդի բնաջնջումը կդառնա Թուրքիայի պատմության ամենասև էջը»։


== Ծանոթագրություններ ==
Բաբկեն Ներսիսյանի հուշասյուն

Բաբկեն Ներսիսյանի հուշասյուն, բրոնզե դիմաքանդակով բազալտե հուշասյունը գտնվում է Երևանի Կենտրոն համայնքում՝ Աբովյան փողոցի թիվ 21 հասցեում (այդ շենքում է ապրել Բաբկեն Ներսիսյանը)։


== Պատմություն ==
Հուշասյունը բացվել է 2018 թվականին ապրիլի 7-ին՝  ԽՍՀՄ ժողովրդական արտիստ Բաբկեն Ներսիսյանի ծննդյան 100-ամյա հոբելյանի առիթով։ Հուշասյան գաղափարն իրականություն է դարձել ՀՀ մշակույթի նախարարության, «Բաբկեն Ներսիսյան» մշակութային-բարեգործական հիմնադրամի և Երևանի քաղաքապետարանի համատեղ ջանքերով։ Հուշասյան բացմանը ներկա են գտնվել ՀՀ մշակույթի նախարար Արմեն Ամիրյանը, բեմադրիչ Երվանդ Ղազանչյանը, ռեժիսոր Արմեն Էլբակյանը, Բաբկեն Ներսիսյանի որդին՝ Տիգրան Ներսիսյանը և հարսը՝ Նելլի Խերանյանը։


== Հեղինակներ ==
Քանդակագործ՝ Տիգրան Արզումանյան
Ճարտարապետ՝ Լևոն Իգիթյան


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Երևանում բացվել է անվանի դերասան Բաբկեն Ներսիսյանի հուշասյունը
Աստերոիդների ցանկ (261601-261700)

Աստերոիդների ցանկ (261501-261600)  • Աստերոիդների ցանկ  • Աստերոիդների ցանկ (261701-261800)
 Աստերոիդների ցանկ (261501-261600)  • Աստերոիդների ցանկ  • Աստերոիդների ցանկ (261701-261800)
Յոթ սպանության համառոտ պատմություն

«Յոթ սպանության համառոտ պատմությունը» (անգլ.՝ A Brief History of Seven Killings), ջամայկացի գրող Մարլոն Ջեյմսի վեպը, որը լույս է տեսել 2014 թվականին։ Այս վեպի համար Ջեյմսը արժանացել է 2015 թվականին Բուքերյան մրցանակին՝ դառնալով ջամայկացի առաջին գրողը, որը ստացել է այս մրցանակը։


== Սյուժե ==
Վեպի գործողությունն ընդգրկում է մի քանի տասնամյակ։ Վեպը ուսումնասիրում է Բոբ Մարլիի սպանության փորձը 1970-ականների վերջին, ինչպես նաև մի շարք այլ պատմական իրադարձություններ։ 


== Ճանաչում ==
HBO-ն արդեն հայտարարել է վեպի էկրանավորման պլանների մասին։
«Դա նման է Տարանտինոյի «Փշոտ արահետը» նորովի նկարահանմանը, բայց Բոբ Մարլի սաունդթրեքով և Օլիվեր Սթոունի և Ուիլյամ Ֆոլքների սցենարով ... Լայնամասշտաբային, առասպելական, չափազանց, վիթխարի և  գլխապտույտ բարդ»,-  գրել է Միտիկո Կակուտանին Նյու Յորք Թայմս-ում գրքի գրախոսության մեջ։ 


== Ծանոթագրություններ ==


== Արտաքին հղումներ ==
Բոբ Մարլիի դեմ մահափորձի մասին վեպը ստացել է «Բուքերյան» մրցանակը
Ռուզաննա Լալայան

Վիքիպեդիայում կան հոդվածներ  Լալայան ազգանունով այլ մարդկանց մասին:Ռուզաննա Լևոնի Լալայան (1919, Թիֆլիս, Վրաստանի Դեմոկրատական Հանրապետություն - սեպտեմբերի 6, 2015(2015-09-06)), հայ բժիշկ, բժշկական գիտությունների թեկնածու։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) և աշխատանքի վետերան, ՀՀ վաստակավոր բժիշկ։


== Կենսագրություն ==
Ռուզաննա Լալայանը ծնվել 1919 թվականին Թբիլիսիում, բանվորի ընտանիքում։ 1936-1941 թվականներին սովորել է Լենինգրադի թիվ 2 բժշկական ինստիտուտում։
Գերմանա-խորհրդային առաջին օրերից համալրել է Խորհրդային բանակի շարքերը. ավագ քրոջ՝ Սոֆիայի հետ կամավոր գրանցվել են 1941 թվականին Կիրովի գործարանին կից ժողովրդական աշխարհազորի «Հատակ» առաջին դիվիզիայում, եղել զինվորական բժիշկ-վիրաբույժ։ 
1943 թվականին Կալինինգրադի (Քյոնիգսբերգ) մոտ վիրավորվել ու կոնտուզիա ստանալով՝ հայտնվել է հիվանդանոցում։ Քույրը՝ Սոֆյան բուժաշխատողների իր ամբողջ բրիգադայի հետ մահացել է 1944 թվականի փետրվարի ռմբակոծման ժամանակ։ Երկար ապաքինումից հետո Ռուզաննա Լալայանը զորացրվել է և 1946 թվականին վերադարձել Երևան։
1946 թվականին Լալայանն ընդունվել է Երևանի վնասվածքաբանության և օրթոպեդիայի գիտահետազոտական ինստիտուտ, որտեղ աշխատել է շուրջ 2 տասնամյակ։ 1964 թվականին պաշտպանել է թեկնածուական ատենախոսությունը։ 1968 թվականին Լալայանն ընդունվել է Երևանի բժշիկների կատարելագործման պետական ինստիտուտ (այժմ՝ ՀՀ ԱՆ Առողջապահության ազգային ինստիտուտ) որպես զինվորական ամբիոնի ավագ դասախոս, որտեղ դասավանդել է ռազմա-դաշտային վիրաբուժություն։ 1969 թվականին նշանակվել է ԵԲԿՊԻ Բժշկական ծառայության քաղաքացիական պաշտպանության դասընթացի վարիչ։
Լալայանը երկար տարիներ եղել է ինստիտուտի արհկոմի նախագահ։ Մեծ ներդրում ունի Առողջապահության ազգային ինստիտուտի թանգարանի ստեղծման գործում, որը ղեկավարել է 1997թվականից։


== Մահ ==
Մահացել է 2015 թվականի սեպտեմբերի 6-ին։


== Հիշատակ ==
Պատերազմի ժամանակ Ռուզաննա Լալայանի և քրոջ՝ Սոֆյայի սխրանքների մասին հոդվածներ են գրվել ու ֆիլմեր նկարահանվել։ Բժիշկ քույրերը հիշատակվում են պատերազմի մասին բազմաթիվ հրատարակություններում, ինքնակենսագրություններում, զինակիցների հուշերում։


== Պարգևներ ==
«Կարմիր աստղ» շքանշան
Հայրենական պատերազմի առաջին աստիճանի շքանշան
Մարտական ծառայությունների մեդալ
Ժուկովի մեդալ
Առողջապահության գերազանցիկ


== Ծանոթագրություններ ==
Անաստասևկա (գյուղ, Շեգարսկի շրջան)

Անվան այլ կիրառումների համար տե՛ս՝ ԱնաստասևկաԱնաստասևկա (ռուս.՝ Анастасьевка), գյուղ Ռուսաստանի Տոմսկի մարզի Շեգարսկի շրջանի կազմում։
Բնակչությունը 2012 թվականին գրանցված տվյալներով կազմում էր 618 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծղուկի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Ծղուկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բյուրականի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Բյուրական գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 78 հուշարձան (26 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Յանտիմիրովո

Յանտիմիրովո (ռուս.՝ Янтимирово, բաշկիրերեն՝ Йәнтимер), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 230 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորիս Բուրենին

Բորիս Բուրենին (ռուս.՝ Борис Анатольевич Буренин, 1893, Վոլոգդա, Ռուսական կայսրություն - սեպտեմբերի 4, 1937(1937-09-04), Մոսկվա, ԽՍՀՄ), ռուս խորհրդային ռազմական գործիչ, դիվիզիայի հրամանատար։


== Կենսագրություն ==
Բորիս Բուրենինը ծնվել է Վոլոգդա քաղաքում։ Վոլոգդայի ռեալական ուսումնարանն ավարտելուց հետո 1914 թվականին զորակոչվել է բանակ։ Առաջին համաշխարհային պատերազմի մասնակից, Գրոխովսկի 182-րդ հետևակային գնդի ենթասպա։ Պարգևատրվել է Սուրբ Գեորգիի 4-րդ աստիճանի շքանշանով։ 1917 թվականին ավարտել է Գլխավոր շտաբի Ակադեմիայի 1-ին հերթի արագացված դասընթացները։ 1917 թվականի վերջին ստացել է շտաբս-կապիտանի աստիճան և նշանակվել 32-րդ հետևակային դիվիզիայի շտաբի ավագ համհարզ։ Դիվիզիայի կոմիտեի կողմից ընտրվել է դիվիզիայի շտաբի պետ։


== ԲԳԿԲ ==
ԲԳԿԲ-ի (Բանվորա-գյուղացիական Կարմիր բանակ) կազմում ընդգրկվելուց հետո սկզբում զբաղեցրել է ՌՍՖՍՌ Հյուսիսային ռազմաճակատի օպերատիվ կառավարման պետի օգնականի, այնուհետև պետի պաշտոնները։ 1918 թվականի ապրիլից մինչև սեպտեմբեր շարունակել է ուսումը Ռազմական ակադեմիայի բարձր կուրսում։ Չելյաբինսկի շրջանում չեխոսլովակյան կորպուսի հետ մասնակցել է մարտերին։ Ընդգրկվել է Գլխավոր շտաբի ցուցակներում (1920)։ Սովետա-լեհական պատերազմի ժամանակ զբաղեցրել է 18-րդ հրաձգային դիվիզիայի պետի պաշտոնը։ Հուլիսյան հարձակումների արդյունքներով պարգևատրվել է Կարմիր դրոշի շքանշանով։ Վարշավյան ճակատամարտից հետո դիվիզիայի հետ ներկալվում է Արևելյան Պրուսիա։ Սկզբում գտնվում էր «Արիս» ճամբարում, այնուհետև փոխադրվում է Զալցվեդելի ճամբար։ Գերմանիայից Ռուսաստան վերադառնալուց հետո աշխատել է Հեղափոխական ռազմական խորհրդի Դաշտային շտաբում։ 1924 թվականին զորացրվել է, հետագայում աշխատել է հողագործության ժողկոմատի համակարգում։


== Մահ ==
Մահացել է 1937 թվականին Մոսկվայում, թաղված է Նովոդեվիչևյան գերեզմանատանը։


== Ծանոթագրություններ ==
Twice 2nd Tour: Twiceland Zone 2 – Fantasy Park

Twice 2nd Tour: Twiceland Zone 2 – Fantasy Park, հարավկորեական Twice երաժշտական խմբի երկրորդ ասիական շրջագայություն։ Շրջագայությունը անցկացվել է Twicetagram, Merry & Happy և What Is Love ալբոմներին աջակցելու նպատակով։ Առաջին համերգը կայացել է 2018 թվականի մայիսի 18-ին Սեուլում՝ Ջամսիլ արենայում։


== Նախապատրաստում և անոնս ==
2018 թվականի փետրվարի 19-ին JYP Entertainment-ը պաշտոնապես հայտարարեց Twice-ի երկրորդ ասիական համերգային շրջագայության մեկնարկի մասին, որը ստացավ Twice 2nd Tour: Twiceland Zone 2-Fantasy Park անվանումը։ Հայտարարվել է, որ մայիսի 18-ից 20-ը խումբը համերգներ կանցկացնի Ջամսիլ արենայում, որը խմբի առաջին կորեական շոուն է՝ վերջին մեկ տարվա ընթացքում։ Փետրվարի 23-ին հայտարարվեցին համերգները Սայտամայում և Օսակայում։ Փետրվարի 27-ին հայտարարվել էր Սինգապուրի համերգի օրը։ Մարտի 24-ին հայտարարել են Կուալա Լումպուրում կայանալիք համերգի մասին։ Ավելի ուշ հայտարարել են Բանգկոկում և Ջակարտայում կայանալիք համերգների ամսաթվերը։


== Համերգների ամսաթվեր ==


== Ծանոթագրություններ ==
Եֆրեմովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԵֆրեմովոԵֆրեմովո (ռուս.՝ Ефремово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 379 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարաինա

Կարաինա (ուկրաիներեն՝ Караїна), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Կարաինա գյուղում բնակվում էր 138 մարդ։ Բնակավայրը զբաղեցնում է 0,315 կմ² տարածք։ Բնակչության խտությունը կազմում էր 438,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ne Crois Pas

«Ne Crois Pas» (Չհավատաս), ֆրանսիացի երգչուհի Միշել Առնոյի կատարած երգը, որով նա ներկայացրել է Լյուքսեմբուրգը Եվրատեսիլ 1956 երգի մրցույթում։ Երգի հեղինակն է Քրիստիան Գիտրոն։ Հնարավոր չէ պարզել, թե որ տեղն է զբաղեցրել երգը, քանի որ Եվրատեսիլի առաջին՝ 1956 թվականին կայացած  
մրցույթում որոշվել ու հայտարարվել է միայն հաղթող երգը, որը եղել է  շվեյցարացի երգչուհի Լիզ Ասսյայի կատարած Chorus-ը ·:


== Ծանոթագրություններ ==


== Արտաքին հղումներ ==
«Ne crois pas» երգի խոսքերը
Տեղեկություններ երգի մասին (անգլերեն)
Եվրատեսիլ 1956
Եվրատեսիլ 1956
Եվրատեսիլ 1956, Լյուքսեմբուրգ
Միշրախ

Միշրախ, գյուղ Արևմտյան Հայաստանում, Խարբերդի վիլայեթի Կարկառի գավառակում։ Գտնվում էր Կարկառ գյուղաքաղաքից 20 կմ հարավ-արևելք, Եփրատի աջակողմյան վտակներից մեկի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
36-րդ հյուսիսային զուգահեռական

36-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 36°-ի անկյուն։ 
Անցնում է Աֆրիկայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 36° (հս.լ. 36°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 14 ժամ 36 րոպե
ձմեռվա արևադարձի ժամանակ՝ 9 ժամ 43 րոպե


=== Սահմաններ ===


== Տես նաև ==
35-րդ հյուսիսային զուգահեռական
37-րդ հյուսիսային զուգահեռական


== Ծանոթագրություններ ==
Կորոբովո (այլ կիրառումներ)

Կորոբովո, կարող է վերաբերել՝

Կորոբովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կորոբովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Կորոբովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Մարտակերտի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետության Մարտակերտի շրջանի Մարտակերտ քաղաքի պատմության և մշակույթի հուշարձանների ցանկը։ Ցանկում ներառված է ընդամենը 10 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Լինե Վերնդալ

Լինե Սեսիլիա Վերնդալ (նորվ.՝ Line Cecilie Verndal, մարտի 23, 1972(1972-03-23), Օսլո, Նորվեգիա), նորվեգացի դերասանուհի և բազմաթիվ մրցանակների դափնեկիր։


== Կենսագրություն և կարիերա ==
Լինե Սեսիլիա Վերնդալը ծնվել է 1972 թվականի մարտի 23-ին Նորվեգիայի մայրաքաղաք Օսլոյում։ 1987 թ.-ից 1990 թվականներն ընկած ժամանակահատվածում դերասանուհին սովորել է Օսլոյի գիմնազիայում։ Դրանից հոտո, 1988 թվականին Լինե Սեսիլիա Վերնդալը ընդունվում է կաբարեի բարձրագույն դպրոց։ 1995 թվականին էլ ավարտում է նորվեգիայի թատրոնի ազգային ակադեմիան։
Լինե Սեսիլիա Վերնդալըը աշխատել է Օսլոյի նոր թատրոնում, Մոլդեի Մեր թատրոնում, Ստավանգերեի Ռոգալանդ թատրոնում, Նորվեգական թատրոնում, Բերգենի Ազգային բեմադրություն թատրոնում։
Լինե Սեսիլիա Վերնդալը կինոյում հայտնվել է 1997 թվականին։ Ցայսօր էլ դերասանուհին ակտիվորեն հանդես էր գալիս կինոնկարներում։


== Ֆիլմագրություն ==


== Պարգևներ և մրցանակներ ==
2009: «Gullruten» մրցանակ
2009: «Gullruten» որպես սերիալի լավագույն դերասանուհի «Երկնագույն երկինք» սերիալի համար
2010: «Gullruten» որպես սերիալի լավագույն դերասանուհի «Երկնագույն երկինք» սերիալի համար
2011: «Gullruten» որպես սերիալի լավագույն դերասանուհի «Երկնագույն երկինք» սերիալի համար
2011: «Kosmorama» որպես առաջատար դերասանուհի «Լիմբո» ֆիլմի համար
2011: «Արմանդա» որպես առաջատար դերասանուհի «Լիմբո» ֆիլմի համար


== Ծանոթագրություններ ==


== Արտաքին հղումներ ==
Լինե Վերնդալ (անգլ.) Internet Movie Database կայքում
Լինե Վերնդալը ԿինոՊոիսկ կայքում
Պաշտոնական կայք Archived 2013-06-30 at the Wayback Machine.
Կենսագրություն Archived 2016-03-04 at the Wayback Machine.
Լինե Վերնդալը ներկայացվել է «Ամանդա» մրցանակի Archived 2016-03-04 at the Wayback Machine.
UTC+14

UTC+14-ը ժամային գոտի է, որը օգտագործվում է նավարկման մեջ և գտնվում է 180° և 172°30′ արևմտյան լայնքի։ Տվյալ ժամային գոտում ոչ մի բնակեցված տարածք չկա, այն օգտագործում են միայն նավերը։
Դանկովցի (գյուղ, Իզյասլավի շրջան)

Անվան այլ կիրառումների համար տե՛ս՝ ԴանկովցիԴանկովցի (ուկրաիներեն՝ Даньківці), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Դանկովցի գյուղում բնակվում էր 124 մարդ։ Բնակավայրը զբաղեցնում է 0,339 կմ² տարածք։ Բնակչության խտությունը կազմում էր 365,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միթելոսբերգեն

Միթելոսբերգեն (ֆր.՝ Mittelhausbergen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1803 մարդ, բնակչության խտությունը` 1048.26 մարդ/կմ²։ Բնակավայրը զբաղեցնում է 1.72 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 6 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1136 աշխատունակ (15-64 տարեկան)  բնակիչ, որոնցից ակտիվ էին 827-ը, իսկ ոչ ակտիվները` 309։ Ակտիվության ցուցանիշը կազմում է 72,8 %։ 827 աշխատունակ մարդկանցից աշխատել է 770 անձ (400 տղամարդ և 370 կին)։ Գործազուրկ են եղել 57 անձ (33 տղամարդ և 24 կին)։ 309 անաշխատունակներից 133-ը եղել են աշակերտներ կամ ուսանողներ, 117-ը` թոշակառուներ, իսկ 59-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3244) Պետրոնիուս

(3244) Պետրոնիուս (անգլ.՝ Petronius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,243674 ա. մ., առավելագույնը մոտենում է 1,8757 ա. մ. հեռավորության վրա և հեռանում 2,6116 ա. մ.։ Արեգակի շուրջ մեկ ամբողջական պտույտ է կատարում 1227,55 երկրային օրվա ընթացքում, իր ուղեծրով շարժվելով միջինում 0,293268 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։
Պետրոնիուս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3244) Պետրոնիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թունել (ֆիլմ, 2014)

Թունել (հանգըլ: 터널 3D; կոր․ նոր ռոմ․: Teoneol 3D; lit. Tunnel 3D), 2014 թվականի Հարավային Կորեայի սարսափ ֆիլմը, որը գրել է Պարկ Գյու-Տաեկը։


== Սյուժեն ==
Մի խումբ ընկերներ հրավիրվում են շքեղ հանգստավայրի բացմանը։ Հայտնվում է մի տարօրինակ մարդ և վախեցնում է բոլորին, հայտարարելով, որ նա կսպանի նրանց։ Նրանք վերադառնում են հանգստավայր, որպեսզի գտնեն տարօրինակ մարդուն, և պատահաբար նրան սպանում են։ Նրանք որոշում են մարմինը  պահել ածուխի հանքավայրում, բայց հայտնվում են  մութ թունելների մեջ թակարդված սարսափների մեջ։


== Դերերում ==
Ջեունգ Յու-մինը Էուն-Ջուի դերում
Յեոն Վու-ջինը Դոնգ-Ջունի դերում
Սոնգ Ջաե-ռիմը Կի-չեոլի դերում
Ջեոնգ Սի-յեոնը Սի-հիի դերում
Լի Սի-վոնը Յու-կյունգի դերում
Սոն Բյոնգ-հոն Միսթր Կիմի դերում
Լի Ջաե-հին Յունգ-մինի դերում
Մին Դո-հին աղջկա դերում
Վուհեն Հյե-յունգի դերում


== Ծանոթագրություններ ==


== Արտաքին հղումներ ==
http://www.tunnel3d.co.kr/ Թունել (ֆիլմ, 2014). պաշտոնական կայք  (կոր.)
Tunnel 3D Ֆեյսբուքում (կոր.)
Դիլատոմետր

Դիլատոմետր, ընդարձակաչափ (լատ.՝ dilato - ընդարձակել), ջերմության, ճնշման, էլեկտրական և մագնիսական դաշտերի, իոնացնող ճառագայթումների կամ այլ գործոնների ազդեցությամբ մարմինների չափերի փոփոխությունները որոշող սարք։ Դիլատոմետրի ամենաբնորոշ հատկանիշը զգայունությունն է մարմնի չափերի բացարձակ փոփոխության նկատմամբ։ Տարածում են ստացել օպտիկամեխանիկական, ունակային, ինդուկցիոն, ինտերֆերենցիոն, ռենտգենյան, ռադիոռեզոնանսային դիլատոմետրերը։ Օպտիկամեխանիկական դիլատոմետրում հետազոտվող նմուշի չափերի փոփոխությունն առաջ է բերում լուսային ցուցչի տեղաշարժ։ Նմուշի երկարության փոփոխությունը որոշում են սարքը նախապես տրամաչափավորելով կամ երկրաչափական առնչությամբ։ Զգայունությունը 10−6-10−7 սանտիմետր է։ Դիլատոմետրներն օգտագործվում են նյութագիտության, տեխնոլոգիայի մոդելավորման մեջ, մոլեկուլային ֆիզիկայում և այլուր։
Պոպովկա (գյուղ, Օնուֆրիևի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Պոպովկա գյուղում բնակվում էր 746 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանկություն (բանաստեղծություն)

«Մանկություն», Հովհաննես Թումանյանի բանաստեղծություններից՝ գրված 1889 թվականին։


== Պատմություն ==
Հովհաննես Թումանյանն այս բանաստեղծությունը գրել է 1889 թվականին։
Ինքնագիրը չի պահպանվել։
Բանաստեղծությունն առաջին անգամ տպագրվել է Մոսկվայում՝ 1890 թվականին լույս տեսած բանաստեղծությունների ժողովածուի I հատորում (էջ 104-105)։ Դրանից հետո տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 23-24)։
Արտատպվել է Մոսկվայում՝ 1892 թվականին լույս տեսած բանաստեղծությունների ժողովածուի II հատորից։


== Ծանոթագրություններ ==
Քելիմքյոյ

Քելիմքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օսերեբի

Օսերեբի (ուկրաիներեն՝ Осереби), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Օսերեբի գյուղում բնակվում էր 161 մարդ։ Բնակավայրը զբաղեցնում է 0,54 կմ² տարածք։ Բնակչության խտությունը կազմում էր 298,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնեկանսիյարովո

Վերխնեկանսիյարովո (ռուս.՝ Верхнекансиярово, բաշկիրերեն՝ Үрге Ҡанһөйәр), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 245 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաղքիկ (Խնուսի գավառ)

Անվան այլ կիրառումների համար տե՛ս՝ Քաղքիկ (այլ կիրառումներ)Քաղքիկ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 13 կմ հարավ-արևելք, Խնուսի գետի աջակողմյան Դանիել վտակի ափին, Ղամեքա բերդ լեռան ստորոտում։


== Ավանդապատում ==
Ըստ ավանդության Քաղքիկի մոտ գտնվող Ախրչիման հովտում սպանվել է Աբելը իր եղբոր՝ Կայենի ձեռքով։ Կայենին էլ սպանվել է որսորդ Ղամեքը։ Գյուղում կա մի բլրակ, որը կոչվում է Կայենի Գերեզման։ Ըստ նույն ավանդության էլ գյուղը գտնվում է Կայենի շինած քաղաքի տեղում։ Գյուղն իրականում շրջափակվա է ահռելի քարակույտներով, իսկ մոտակայքում գտնվում է Շահվերան գյուղի և բերդի ավերակները, որոնք ըստ տեղացիների հին քաղաքի մնացորդներն են։


== Պատմություն ==
Եղել է Խնուսի նշանավոր գյուղերից։
Հայ բնակչությունը  բռնությամբ տեղահանվել և կոտորվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 110 տուն հայ և 15 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու դաշտավարությունն էր։ Գյուղն ուներ ջրաղաց և ձիթհանք։


== Պատմամշակութային կառույցներ ==
Քաղքիկն ուներ քարաշեն եկեղեցի։ Գյուղի մոտ գտնվում է Քաղքիկ գյուղի ավերակները։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նիկի Քարիմի

Նիկի Քարիմի (պարսկերեն՝  نیکی کریمی, նոյեմբերի 10, 1971(1971-11-10), Թեհրան, Իրան), իրանցի դերասանուհի, ռեժիսոր և սցենարիստ։ Նա իրանցի առավել հայտնի և հաջողակ դերասանուհիներից մեկն է։


== Կյանք և կարիերա ==

Նիկի Քարիմին ծնվել և մեծացել է Իրանի մայրաքաղաք Թեհրանում։ Նրա ծնողները երկուսն էլ Թաֆրեշից են։ Ակտիվորեն ներգրավվել է թատերական խմբակում դեռևս տարրական դպրոցում և նշել է, որ ֆիլմերի և գրականության հանդեպ վաղ հետաքրքրությունն է ոգեշնչել նրան դերասանուհի դառնալ։
1990 թվականին նա մասնակցել է Բեհրուզ Աֆխամիի «Հարսնացուն» ֆիլմի նկարահանումներին։
Քարիմին Սառայի դերի համար մի շարք ազգային ու միջազգային մրցանակներ է ստացել, ինչպես, օրինակ Սան Սեբաստիանի փառատոնի մրցանակը` Լավագույն դերասանուհի անվանակարգում։ Նա նաև եղել է ավելի քան քսան փառատոնների ժյուրիի կազմում, այդ թվում` Կառլովի Վարիի կինփառատոնը, Էդինբուրգի միջազգային կինոփառատոնը, Լոկարնոյի միջազգային կինոփառատոնը, Սալոնիկի միջազգային կինոփառատոնը, Բեռլինի կինոփառատոնը, ինչպես նաև` Կաննի 60-րդ կինոփառատոնը։ 1992-2007 թվականներին եղել է Աբաս Քիառոստամիի օգնականը։
Բացի դերասանի կարիերան, նա նաև հանդես է եկել որպես ռեժիսոր ու սցենարիստ` գրելով ու նկարահանելով «Ունենալ, թե չունենալ» վավերագրական ֆիլմը 2001 թվականին։
2001 թվականին իր առաջին մրցանակն է ստացել որպես ռեժիսոր Իրանի Ռեին կինոփառատոնի ժամանակ` իր «Ունենալ, թե չունենալ» աշխատանքով, որի պրոդյուսերն էր իրանցի հայտնի կինեմատոգրաֆիստ Աբաս Քիառոստամին։
Առաջադրվելով 2005 թվականի Կաննի կինոփառատոնին իր «Մեկ գիշեր» (2005) ֆիլմով` նա նշել է, որ այլևս չի բավարարվում միայն խաղալով և կցանկանար ավելի շատ ֆիլմեր նկարել։
Բացի կինեմատոգրաֆիան, Քարիմին նաև որոշ թարգմանչական աշխատանքներ է անում։ 1999 թվականին նա թողարկել է իր առաջին թարգմանչական աշխատանքը, Մառլոն Բրանդոյի  կենսագրությունը` «Երգերը, որ մայրիկս սովորեցնում էր ինձ» վերնագրով, որը նա պարսկերենից թարգմանել է անգլերեն։ Նա նաև թարգմանել է երկու գիրք պարսկերենով և անգլերենով ստեղծագործող Հանիֆ Քուրեիշիից։
Նրա երրորդ նկարահանած ֆիլմը` «Վերջնական սուլոցը» (2011), երեք մրցանակ է շահել Վեսուլի Ասիական կինոյի միջազգային կինոփառատոնի ժամանակ։ 
2011 թվականին առաջադրվել է Ֆաջր կինոփառատոնին` Լավագույն դերասանուհի անվանակարգում, «Ես եմ նրա կինը» ֆիլմով, որի ռեժիսորն է Մոստաֆա Շայեսթեհը։ 
Իրանյան Ֆաջր միջազգային կինոփառատոնի ժյուրիի կողմից վերջերս արժանացել է լավագույն ռեժիսոր, պրոդյուսեր և դերասանուհի կոչումներին։ Ժյուրիի մրցանակ է ստացել նաև «Չորեքշաբթի, մայիսի 9» և «Ձկան մահը» ֆիլմերում խաղացած դերերի համար։


== Ֆիլմագրություն ==


=== Որպես ռեժիսոր ===


=== Որպես դերասանուհի ===


=== Որպես սցենարիստ ===


=== Որպես թարգմանիչ ===


=== Որպես կինոքննադատ ===


== Մրցանակներ ==
Լավագույն դերասանուհի, Կահիրեի միջազգային կինոփառատոն (2001)
Արծաթե ծովախեցի, Սան Սեբաստիանի կինոփառատոն (1993)
Լավագույն դերասանուհի, Նանտի երեք մայրցամաքների փառատոն (1992)


== Ծանոթագրություններ ==


== Արտաքին հղումներ ==
Official Website
Նիկի Քարիմի Internet Movie Database կայքում
Նիկի Քարիմի Ինստագրամում
Profile on Cannes Film Festival website
Niki Karimi interview with Radio Zamaneh
Her filmography Archived 2006-01-10 at the Wayback Machine. (պարս.)
New York Times profile
Վիիռա (գյուղ, Լեիսի շրջան)

Անվան այլ կիրառումների համար տե՛ս՝ ՎիիռաՎիիռա (էստ․՝ Viira), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրադիսկ

Գրադիսկ (ուկրաիներեն՝ Градиськ), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Գրադիսկ գյուղում բնակվում էր 350 մարդ։ Բնակավայրը զբաղեցնում է 24,61 կմ² տարածք։ Բնակչության խտությունը կազմում էր 14,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլխիդայի դաշտավայր

Անվան այլ կիրառումների համար տե՛ս՝ Կոլխիդա (այլ կիրառումներ)
Կոլխիդայի դաշտավայր (Կոլխիդայի հարթավայր) (վրաց.՝ კოლხეთის დაბლობი), դաշտավայր Վրաստանում, Արևմտյան Անդրկովկասում՝ Սև ծովի, Մեծ Կովկասի և Փոքր Կովկասի միջև։ Ծովափով ձգվում է Սուխումից մինչև Քոբուլեթ։


== Անվանում ==
Անվանումը ստացել է այս վայրերում բնակված կոլխեր հին վրացական ցեղի անունից։ Հայտնի է նաև Ռիոնի դաշտավայր անունով։


== Նկարագիր ==
Կոլխիդայի դաշտավայրը սինկլինալ իջվածք զբաղեցնող ալյուվիալ հարթավայր է, որտեղ անթրոպոգենի ալյուվիալ նստվածքների հզորությունը մինչև 700 մ է։ Կան նավթազազային երևակումներ, հանքային աղբյուրներ (Ծղալտուբո)։


== Կլիմա ==
Կլիման խոնավ մերձարևադարձային է, մեղմ ձմեռով։ Հունվարի միջին ջերմաստիճանը 4,5-6 °C է, օգոստոսինը՝ 23-24 °C։ Հատվում է Ռիոն, Ինգուր և այլ գետերով։


== Գյուղատնտեսություն ==
Կոլխիդայի դաշտավայրում զբաղվում են հացահատիկի (գլխավորապես եգիպտացորեն), մերձարևադարձային կուլտուրաների մշակությամբ և պտղաբուծությամբ։


== Ծանոթագրություններ ==
Մոյկա (գյուղ, Կրասնոկուտի շրջան)

Մոյկա (ուկրաիներեն՝ Мойка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1688 թվականին։
2001 թվականի տվյալներով Մոյկա գյուղում բնակվում էր 37 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 64,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1878

1878 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1878 թվականն է, 
XIX դարի 78-րդ տարին։


== Դեպքեր ==
մարտի 3 - 1877-1878 թթ. ռուս-թուրքական պատերազմում թուրքերը պարտություն կրեցին։
մարտի 3 - Կնքվեց Սան Ստեֆանոյի պայմանագիրը։
հուլիսի 13 - Կայացավ Բեռլինի վեհաժողովը։


== Ծնունդներ ==
Լևոն Տեր-Հովսեփյան, բանվոր հեղափոխական, Հարավային Կովկասում հեղափոխական շարժումների մասնակից
Արամ Բակալյան, նկարիչ
Հունվարի 6 – Կարլ Սենդբերգ, Ամերիկացի բանաստեղծ և պատմաբան (վ. 1967)
Հունվար 21 - Վահան Թեքեյան, հայ ժողովրդական բանաստեղծ (վ. 1948)
Հունվար 30 -Անտոն Տամսաարե, էստոնացի գրող (վ. 1940)
Փետրվար 3 - Զապել Եսայան, հայ գրող, թարգմանիչ, հրապարակագիր (վ. 1943)
Մարտ 4 - Ալեքսանդր Թամանյան, ճարտարապետ, ակադեմիկոս (վ. 1936)
Մարտի 7 - Բորիս Կուստոդիև խորհրդային նկարիչ և դիզայներ (վ. 1927)
Մարտի 16 - Ռեզա շահ Փահլավի Իրանի շահ (վ. 1944)
Ապրիլի 1 - Արազի (Մովսես Հարությունյան), հայ գրող (վ. 1964)
Հոկտեմբեր 13 - Ստեփան Շահումյան, հայ քաղաքական գործիչ, հեղափոխական (վ. 1918)
Օգոստոս 15-Սիամանթո - արևմտահայ բանաստեղծ, բանասեր (վ. 1915)
Դեկտեմբերի 3 -Ազատ Մանուկյան, հայ խորհրդային կոմպոզիտոր, մանկավարժ և խմբավար (վ. 1958)


== Մահեր ==
Վիկտոր Էմանուիլ II, Սարդինիայի թագավոր 1849—1861-ին և միավորված Իտալիայի առաջին թագավորը 1861-1878 թվականներին
Մայիսի 23 - Կղեմես Սիպիլյան, հայ դրամագետ
Լուենա

Լուենա (իսպ.՝ Luena), Իսպանիայում գտնվող մունիցիպալիտետ։ Մունիցիպալիտետը մտնում է Լոս Վալես Պասեգոս համայնքի մեջ։ Տարածքը կազմում է 90.8 կմ²։
Ըստ 2010 թվականի մարդահամարի տվյալների, բնակչությունը կազմում է 710 մարդ։
Քրտինք

Քրտինք, քրտնագեղձերից արտազատվող անգույն, թեթևակի օպալեսցենցող հեղուկ։ Մարդու քրտինքը պարունակում է 98-99% ջուր, մոտ 0,1% միզանյութ, միզաթթու, կրեատինին, սերին, ճարպեր, ցնդող ճարպաթթուներ, խոլեստերին, ալկալիական մետաղների աղեր (գլխավորապես NaCl-ի՝ մոտ 0,3%), ֆոսֆատներ, սուլֆատներ, եթերածծմբական և արոմատիկ զույգ օքսիթթուներ։ Մաշկի վրա քրտինքին միշտ խառնված է լինում ճարպագեղձերի արտազատուկը։ Կախված արտաքին միջավայրի ջերմաստիճանից, մկանային աշխատանքի ինտենսիվությունից և խմած ջրի քանակից մարդն արտազատում է օրական 0,5-10 լ քրտինք։ Օրգանիզմի ախտաբանական վիճակներում քրտինքը կարող է պարունակել լեղապիգմենտներ, ցիստին, գլյուկոզ, էրիթրոցիտներ։
Մասերի (ալբոմ)

«Մասերի» (ռուս.՝ «На части»), «Lumen» խմբի վեցերորդ ալբոմն է։ Ձայնագրվել է Ուփա քաղաքում, 2012 թվականին։


== Ստեղծագործությունների ցանկը ==


== Արտաքին հղումներ ==
Ալբոմի պաշտոնական էջը խմբի պաշտոնական կայքում
Բադյայոլ (այլ կիրառումներ)

Բադյայոլ, կարող է վերաբերել՝

Բադյայոլ - գետ Ռուսաստանում, հոսում է Կոմի Հանրապետությունով
Բադյայոլ - գետ Ռուսաստանում, հոսում Արխանգելսկի մարզում, Կոմի Հանրապետությունում
Բադյայոլ - գետ Ռուսաստանում, հոսում Արխանգելսկի մարզում, Կոմի Հանրապետությունում
Աստերոիդների ցանկ (246701-246800)

Աստերոիդների ցանկ (246601-246700)  • Աստերոիդների ցանկ  • Աստերոիդների ցանկ (246801-246900)
 Աստերոիդների ցանկ (246601-246700)  • Աստերոիդների ցանկ  • Աստերոիդների ցանկ (246801-246900)
Վազգեն Բաղդասարյան

Վազգեն Շաբոյի Բաղդասարյան. (1951 թվականի օգոստոսի 16-ին, Դրախտիկում (ԼՂՀ Հադրութի շրջան) – 1994 թվականի մարտի 10-ին, Երևանում), ազատամարտիկ։


=== Կենսագրություն ===
Ավարտել է Բաքվի մանկավարժական ինստիտուտը (1973)։ 1992 թվականից Պաշտպանական բանակների ստորաբաժանումների կազմում (վաշտի հրամանատար) մասնակցել է Հադրութի շրջանի ինքնապաշտպանական և շպատագրական մարտերին։ Ֆիզուլիում մղվող մարտերից մեկի ժամանակ ծանր վիրավորվել է, օդափոխվել Երևանի հոսպիտալ, որտեղ և մահացել է։ Հետմահու պարգևատրվել է ԼՂՀ «Մարտական խաչ» 2-րդ աստիճանի շքանշանով։ Դրախտիկի միջնակարգ դպրոցը կոչվել է Բաղդասարյանի անունով։ Թաղված է Դրախտիկում։
32 (թիվ)

32 (երեսուներկու), բնական թիվ է


== Աստղագիտության մեջ ==
32 կարգային թիվն է կրում Պոմոնա աստերոիդը


== Քիմիայում ==
32-ը՝Գերմանիումի ատոմային թիվն է32-ըՖրանսիայի Ժեր դեպարտամենտի կարգային թիվն է


== Տես նաև ==
32-րդ հարավային զուգահեռական
32-րդ հյուսիսային զուգահեռական


== Արտաքին հղումներ ==
Prime Curios! 32 Prime Pages-ից (անգլ.)